Diari Oficial de la Generalitat Valenciana


Sumari del DOGV 9570, del 06-04-2023 (2023/3096)

RESOLUCIÓ de 9 de febrer de 2023, de la Direcció General d'Obres Públiques, Transport i Mobilitat Sostenible, per la qual s'aprova Pla de mobilitat específic del Campament de Turisme, al polígon 126, parcel·les 94 i 95, dins de la tramitació de la declaració d'interés comunitari de l'expedient 20/0387, al terme municipal d'Elx.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3096


Data del document
:   09-02-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * turisme

RESOLUCIÓ de 9 de febrer de 2023, de la Direcció General d'Obres Públiques, Transport i Mobilitat Sostenible, per la qual s'aprova Pla de mobilitat específic del Campament de Turisme, al polígon 126, parcel·les 94 i 95, dins de la tramitació de la declaració d'interés comunitari de l'expedient 20/0387, al terme municipal d'Elx. [2023/3096]  
  
L'article 9 de la Llei 6/2011, de mobilitat de la Comunitat Valenciana, estableix que els plans de mobilitat són els instruments que concreten, en un àmbit o implantació determinada, els objectius de seguretat, accessibilitat, salut, eficiència energètica, millora del medi ambient, intermodalitat i aposta pel transport públic establits en aquesta norma. A més dels plans supramunicipals i municipals de mobilitat, la llei també contempla plans de mobilitat d'elements singulars per la seua capacitat de generació o atracció de desplaçaments.  
  
L'article 12 determina que la implantació d'aquells usos, serveis o unitats residencials particularment rellevants en relació amb la seua capacitat de generació o atracció de demanda de desplaçaments siga precedida de la formulació d'un pla de mobilitat específic de centre. S'estableix que correspon a la conselleria competent en matèria de transport l'aprovació dels plans de mobilitat previstos en l'article, aprovació que serà prèvia a l'atorgament de la llicència o aprovació del projecte o instrument d'ordenació que possibilite el desenvolupament de la implantació  
El Decret 105/2019, del Consell, determina les competències de la Conselleria de Política Territorial, Obres Públiques i Mobilitat en matèria de transports i mobilitat. Mitjançant resolució del titular de data 23 de juliol de 2019, es delega la competència d'aprovació dels plans de mobilitat en la persona titular de la Direcció General d'Obres Públiques, Transport i Mobilitat Sostenible.  
El servei de mobilitat urbana de la direcció general estudia la documentació remesa pel Servei Territorial d'Urbanisme d'Alacant, i amb data de 03.02.2023 informa favorablement l'aprovació del pla de mobilitat.  
Per tot això, després de la documentació remesa per l'Ajuntament d'Elx amb data de recepció 02.02.2023, a la vista de l'informe del Servei de Mobilitat, i de conformitat amb els articles 3, i 12 de la Llei 6/2011, resolc:  
  
Primer  
Aprovar definitivament el Pla de mobilitat específic del Campament de Turisme, en polígon 126, parcel·les 94 i 95, dins de la tramitació de la declaració d'interés comunitari de l'expedient 20/0387, al terme municipal d'Elx.  
  
Segon  
Publicar aquesta resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se recurs potestatiu de reposició davant la consellera de Política Territorial, Obres Públiques i Mobilitat, en el termini d'un mes, comptat des de l'endemà de la publicació d'aquesta, d'acord amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que es preveu en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercir-se qualsevol altre recurs que s'estime oportú.  
  
València, 9 de febrer de 2023.- La directora general d'Obres Públiques, Transport i Mobilitat Sostenible: Roser Obrer Marco.